title: 2012/574/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/192

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010
   (2012/574/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους τελικούς λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3) για την ίδρυση ενός Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0126/2012),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων για την εκτέλεση του προϋπολογισμού του Οργανισμού για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 33.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ

      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ

               Ευρωπαϊκός Οργανισμός Χημικών Προϊόντων

               2008

               2009

               Επιδόσεις

               Ο οργανισμός θα μπορούσε να επωφεληθεί από την ανάπτυξη διαδικασιών για την καταγραφή αντιδράσεων και την ισχυρότερη επικέντρωση στον πελάτη

               ζητεί από το Ελεγκτικό Συνέδριο να διενεργήσει ελέγχους επιδόσεων για τον Οργανισμό

               Οικονομική και δημοσιονομική διαχείριση

                           —

                           καλεί τον Οργανισμό να πάρει μέτρα για τη βελτίωση του σχεδιασμού και της παρακολούθησης των πόρων και των πιστώσεων (41 % των πιστώσεων αναλήψεων υποχρεώσεων για επιχειρησιακές δραστηριότητες μεταφέρθηκαν και 37,5 % ακυρώθηκαν)

                           —

                           καλεί την Επιτροπή να διερευνήσει τις δυνατότητες για πλήρη εφαρμογή της αρχής της διαχείρισης με βάση τις ανάγκες (ταμειακά διαθέσιμα 2008: 18 747 210,75 EUR)

               καλεί τον Οργανισμό να αναπτύξει περαιτέρω τον προγραμματισμό και την παρακολούθηση όσον αφορά τη σύναψη συμβάσεων και την εκτέλεση του προϋπολογισμού του ώστε να μειώσει το ποσοστό των μεταφορών πιστώσεων· σημειώνει άλλωστε ότι το Ελεγκτικό Συνέδριο κατέγραψε μεταφορές πιστώσεων ύψους 20 000 000 EUR (29 % των πιστώσεων) στο δημοσιονομικό έτος 2010, εκ των οποίων το 88 % περίπου αντιστοιχεί σε δραστηριότητες που δεν υλοποιήθηκαν ακόμα (ή, σε ορισμένες περιπτώσεις, σε αγαθά που δεν παραλήφθηκαν) στο τέλος του έτους· παρατηρεί επίσης ότι 5 % των πιστώσεων (3 000 000 EUR) ακυρώθηκαν

               Ανθρώπινοι πόροι

                           —

                           υπενθυμίζει στον Οργανισμό να μεριμνήσει για τη διαδικασία προσλήψεων

                           —

                           θέματα διαφάνειας: σε 14 διαδικασίες πρόσληψης δεν υπήρξαν εχέγγυα για την ανεξαρτησία των μελών της εξεταστικής επιτροπής λόγω του γεγονότος ότι ο ίδιος ο διευθυντής προήδρευε της επιτροπής

                           —

                           συγχαίρει τον Οργανισμό για την απόφαση που έλαβε να μην επιτρέπει πλέον στον διευθυντή να παίρνει μέρος στις εργασίες των επιτροπών επιλογής

                           —

                           ζητεί από τον Οργανισμό να καθιερώσει πλήρως καθορισμένες διαδικασίες παράδοσης καθηκόντων

               έχει μεγάλη σημασία για τον Οργανισμό να εξακολουθεί να παρακολουθεί την εφαρμογή του δημοσιονομικού προγράμματος και του προγράμματος προσλήψεών του

               Εσωτερικός έλεγχος

               Ο έλεγχος των τριών διαδικασιών έδειξε αδυναμίες στην τεκμηρίωση που συνοψίζει το έργο των εξεταστικών επιτροπών (απουσία αιτιολόγησης)

                           —

                           καλεί συνεπώς τον εκτελεστικό διευθυντή του Οργανισμού να ενημερώσει την αρμόδια για την απαλλαγή αρχή σχετικά με το περιεχόμενο του εν λόγω σχεδίου ελέγχου

                           —

                           καλεί τον Οργανισμό να ενημερώνει την αρμόδια για την απαλλαγή αρχή σχετικά με τα μέτρα που λαμβάνονται για τη βελτίωση του συστήματος ελέγχου και αφορούν τα χρηματοοικονομικά κυκλώματα, τις ροές εργασίας, τους ελέγχους, τα σχέδια δράσης και τις αξιολογήσεις κινδύνου

                           —

                           παροτρύνει τον Οργανισμό να διασφαλίσει ότι:

                                       —

                                       υφίστανται όλα τα προαπαιτούμενα για τις αποφάσεις χρηματοδότησης,

                                       —

                                       διατίθενται όλες οι αναγκαίες πληροφορίες σε κάθε επίπεδο εντός της οργανωτικής δομής, επαρκώς αποσαφηνισμένες,

                                       —

                                       στο πρόγραμμα εργασιών απαριθμούνται όλοι οι πόροι που διατίθενται μέσω του προϋπολογισμού,

                                       —

                                       οι διατυπώσεις και οι κατάλογοι ελέγχου των δημοσιονομικών διαδικασιών έχουν οριστικοποιηθεί και ενημερωθεί

          ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/193

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους τελικούς λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2) και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3) για την ίδρυση ενός Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0126/2012),

               Α.

               λαμβάνοντας υπόψη ότι το Ελεγκτικό Συνέδριο αναφέρει ότι αποκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού Χημικών Προϊόντων («ο Οργανισμός») για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές·

               B.

               λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων όσον αφορά την εκτέλεση του προϋπολογισμού του Οργανισμού για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής:

                           —

                           κάλεσε τον Οργανισμό να ενημερώνει την αρμόδια για την απαλλαγή αρχή σχετικά με τα μέτρα που λαμβάνονται για τη βελτίωση του συστήματος ελέγχου και αφορούν τα χρηματοοικονομικά κυκλώματα, τις ροές εργασίας, τους ελέγχους, τα σχέδια δράσης και τις αξιολογήσεις κινδύνου·

                           —

                           παρότρυνε τον Οργανισμό να διασφαλίσει ότι:

                                       —

                                       υφίστανται όλα τα προαπαιτούμενα για τις αποφάσεις χρηματοδότησης,

                                       —

                                       διατίθενται όλες οι αναγκαίες πληροφορίες σε κάθε επίπεδο εντός της οργανωτικής δομής, επαρκώς αποσαφηνισμένες,

                                       —

                                       στο ετήσιο πρόγραμμα εργασιών (AWP) απαριθμούνται όλοι οι πόροι που διατίθενται μέσω του προϋπολογισμού,

                                       —

                                       οι διατυπώσεις και οι κατάλογοι ελέγχου των δημοσιονομικών διαδικασιών έχουν οριστικοποιηθεί και ενημερωθεί,

                                       —

                                       κάλεσε τον Οργανισμό να αναπτύξει περαιτέρω τον προγραμματισμό και την παρακολούθηση όσον αφορά τη σύναψη συμβάσεων και την εκτέλεση του προϋπολογισμού του ώστε να μειώσει το ποσοστό των μεταφορών πιστώσεων·

               Γ.

               λαμβάνοντας υπόψη ότι ο γενικός προϋπολογισμός του Οργανισμού για το οικονομικό έτος 2010 ανερχόταν σε 75 500 000 EUR σε σύγκριση με 70 400 000 EUR το 2009, στοιχείο που αντιπροσωπεύει αύξηση της τάξης του 7,24 %·

               Δ.

               λαμβάνοντας υπόψη ότι ο Οργανισμός έλαβε προσωρινή συνεισφορά ύψους 36 000 000 EUR από την Ένωση και την ΕΖΕΣ·

      Δημοσιονομική και χρηματοοικονομική διαχείριση

               1.

               σημειώνει ότι το Ελεγκτικό Συνέδριο ανέφερε ότι ο προϋπολογισμός 2010 του Οργανισμού ανήλθε σε 75 000 000 EUR ενώ ο Οργανισμός ανέφερε προϋπολογισμό 75 500 000 EUR για το οικονομικό έτος 2010·

               2.

               λαμβάνει γνώση του γεγονότος, σύμφωνα με πληροφορίες του Οργανισμού, ότι ο Οργανισμός χρηματοδοτείται από τέλη που καταβάλλει η βιομηχανία για τις καταχωρίσεις χημικών ουσιών και από δυνητική συνεισφορά της Ένωσης·

               3.

               υπενθυμίζει ότι η αρχική συνεισφορά της Ένωσης στον Οργανισμό για το 2010 ανερχόταν σε 25 305 000 EUR· σημειώνει, ωστόσο, ότι 8 700 000 EUR προερχόμενα από ανάκτηση πλεονασμάτων προστέθηκαν στο ποσό αυτό, με αποτέλεσμα η συνολική συνεισφορά της Ένωσης για το 2010 (6) να ανέρχεται σε 34 005 000 EUR· αναγνωρίζει επιπλέον ότι, επειδή τα έσοδα από τέλη πιστώνονται στον Οργανισμό μόνον προς το τέλος του έτους, η συνεισφορά της Ένωσης κρίθηκε αναγκαία για να καταστεί δυνατή η πληρωμή των τρεχόντων εξόδων έως τον Οκτώβριο του 2010·

               4.

               σημειώνει ότι ο οργανισμός αναφέρεται σε προσωρινή συνεισφορά της Ένωσης ύψους 36 000 000 EUR για το 2010 μολονότι το ποσό περιλαμβάνει τη συνεισφορά της ΕΖΕΣ·

               5.

               διαπιστώνει, με βάση την έκθεσή του σχετικά με τη δημοσιονομική και χρηματοοικονομική διαχείριση (RBFM), ότι ο Οργανισμός δεσμεύθηκε να επιστρέψει ολόκληρο το ποσό της προσωρινής συνεισφοράς της Ένωσης στην Επιτροπή μόλις λάβει το αντίστοιχο χρεωστικό σημείωμα· λαμβάνει γνώση του γεγονότος, σύμφωνα με πληροφορίες του Οργανισμού, ότι η επιστροφή της προσωρινής εισφοράς έγινε τον Μάρτιο 2011 και ότι οι τόκοι καταβλήθηκαν στην Επιτροπή·

               6.

               διαπιστώνει βάσει της RBFM ότι ο αρχικός προϋπολογισμός του Οργανισμού για το 2010 ανερχόταν σε 86 481 700 EUR· σημειώνει ωστόσο ότι κατά τη διάρκεια του έτους το διοικητικό συμβούλιο ενέκρινε δύο διορθωτικούς προϋπολογισμούς με τους οποίους μειώθηκαν οι δαπάνες του προϋπολογισμού κατά 11 000 000 EUR (12,75 %) συνολικά·

               7.

               σημειώνει σύμφωνα με την RBFM ότι ο εγκριθείς προϋπολογισμός για τον τίτλο I το 2010, 47 214 285 EUR, μειώθηκε κατά 8 %, δηλαδή κατά 3 787 650,18 EUR· αναγνωρίζει βάσει των παρατηρήσεων του Οργανισμού ότι ο κύριος λόγος για τη μείωση ήταν ο βραδύτερος ρυθμός προσλήψεων σε σύγκριση με τα αρχικά σχέδια· επισημαίνει ότι το συνολικό ποσοστό εκτέλεσης για τον τίτλο I ανήλθε σε 97,2 %·

               8.

               παρατηρεί επίσης σύμφωνα με την RBFM ότι οι δαπάνες στον τίτλο II αντιπροσώπευαν 92,4 % του τροποποιηθέντος προϋπολογισμού (10 739 727,92 EUR σε σχέση με 11 624 281,05 EUR), πράγμα που είναι το αποτέλεσμα της ακύρωσης αρκετών συμβουλευτικών έργων ΤΠ τα οποία θα εκτελεσθούν βάσει μελλοντικής σύμβασης ανάθεσης σε εξωτερικούς συνεργάτες το 2011·

               9.

               διαπιστώνει βάσει της ετήσιας έκθεσης δραστηριοτήτων (AAR) του Οργανισμού ότι ο Οργανισμός κατάφερε να λάβει πληρωμές από τέλη περίπου 23 000 EUR, πράγμα που κατέληξε σε συνολικό ποσό 349 700 000 EUR·

               10.

               σημειώνει σύμφωνα με το Ελεγκτικό Συνέδριο ότι το 2010 ο Οργανισμός κατέστη πλήρως αυτοχρηματοδοτούμενος αλλά ότι κρίνεται σκόπιμο να αναθεωρηθεί ο δημοσιονομικός κανονισμός του, προκειμένου να περιλάβει μηχανισμό συγκράτησης του πλεονάσματος ιδίων εσόδων προς χρηματοδότηση μελλοντικών δραστηριοτήτων του·

               11.

               λαμβάνει υπό σημείωση την απάντηση του Οργανισμού σύμφωνα με την οποία ο Οργανισμός θα περιλάβει πρόταση για μηχανισμό διαχείρισης του πλεονάσματος των εσόδων στην προσεχή αναθεώρηση του δημοσιονομικού κανονισμού του· αντιλαμβάνεται από την ετήσια έκθεση δραστηριοτήτων του Οργανισμού ότι συνήφθη συμφωνία με εξωτερικό, αναγνωρισμένο θεματοφύλακα και μια δεύτερη συμφωνία βρίσκεται στο στάδιο της προετοιμασίας για να εξασφαλισθεί η ασφαλής φύλαξη και διαφοροποίηση του κινδύνου των συσσωρευμένων ταμειακών αποθεμάτων που θα πρέπει να είναι η κύρια πηγή χρηματοδότησης για τον Οργανισμό μέχρι να τεθεί σε εφαρμογή το δημοσιονομικό πλαίσιο 2014-2020· λαμβάνει γνώση του γεγονότος, σύμφωνα με πληροφορίες του Οργανισμού, ότι έχουν κατατεθεί ταμειακά αποθεματικά για τη διαχείριση περιουσιακών στοιχείων στην Ευρωπαϊκή Τράπεζα Επενδύσεων και στην Κεντρική Τράπεζα της Φινλανδίας·

      Μεταφορές πιστώσεων μεταξύ ετών

               12.

               διαπιστώνει με βάση την RBFM του Οργανισμού ότι οι μεταφορές πιστώσεων αναλήψεων υποχρεώσεων και πληρωμών μεταξύ ετών, ύψους 12 254 740,59 EUR, έχουν κυρίως σχέση με δαπάνες ΤΠ για τη στήριξη επιχειρήσεων (5 747 560,42 EUR) και με τα έξοδα γενικής διοίκησης (1 555 943,82 EUR)·

               13.

               διαπιστώνει επίσης από την RBFM ότι το συνολικό ποσό των 2 533 156,09 EUR ακυρώθηκε από τις πιστώσεις αναλήψεων υποχρεώσεων και τις πιστώσεις πληρωμών που μεταφέρθηκαν από τον προϋπολογισμό του 2009· σημειώνει ιδιαίτερα ότι αυτό αφορά κυρίως τον τίτλο ΙΙ·

               14.

               εκφράζει τη λύπη του για το γεγονός ότι το Ελεγκτικό Συνέδριο δεν αναφέρει τις μεταφερθείσες και ακυρωθείσες πιστώσεις του Οργανισμού στην έκθεσή του σχετικά με τους ετήσιους λογαριασμούς του Οργανισμού για το οικονομικό έτος 2010·

               15.

               επιδοκιμάζει τις προσπάθειες του Οργανισμού για τη βελτίωση του σχεδιασμού και της παρακολούθησης των πόρων και την εισαγωγή κατευθυντήριων γραμμών για την προώθηση της αρχής της ετήσιας διάρκειας του προϋπολογισμού· αναγνωρίζει ιδιαίτερα σύμφωνα με τον Οργανισμό ότι ο Οργανισμός κατάφερε να μειώσει το ποσοστό μεταφορών από 29,7 % το 2009 σε 16,3 % το 2010·

               16.

               υπογραμμίζει επίσης ότι, επειδή ο Οργανισμός εργάζεται με μη διαχωριζόμενες πιστώσεις σε όλους τους τίτλους του, δεν είναι ρεαλιστικό να αναμένει κανείς ότι για όλες τις ενέργειες που εγγράφονται στον προϋπολογισμό για ένα ημερολογιακό έτος θα ήταν δυνατόν και να αναληφθούν υποχρεώσεις και να διενεργηθούν πληρωμές εντός του ίδιου οικονομικού έτους, ειδικά για επιχειρησιακές δαπάνες που συνδέονται με κάποιο έργο (π.χ. ανάπτυξη συστημάτων ΤΠ)·

      Διαδικασία σύναψης συμβάσεων

               17.

               σημειώνει επίσης, σύμφωνα με την ετήσια έκθεση δραστηριοτήτων του Οργανισμού, ότι το 2010 πραγματοποιήθηκαν 350 συνάψεις συμβάσεων, περιλαμβανομένων των πολυετών συμβάσεων πλαίσιο για τις ΤΠ, την ασφάλεια, τις υπηρεσίες παροχής συμβουλών για την ποιότητα και τη διαχείριση, για διάφορα θέματα σχετικά με την επικοινωνία και την εκμάθηση γλωσσών·

               18.

               αναγνωρίζει ιδίως ότι μεγάλος όγκος συμβάσεων προμηθειών πραγματοποιήθηκε βάσει των υφιστάμενων συμβάσεων-πλαίσιο στον τομέα των συμβουλευτικών υπηρεσιών ΤΠ, καθώς και για επιστημονικά, τεχνικά, περιβαλλοντικά και κοινωνικοοικονομικά ζητήματα σχετικά με το REACΗ·

      Διαχείριση ανθρώπινων πόρων

               19.

               σημειώνει ότι, σύμφωνα με την ετήσια έκθεση δραστηριοτήτων του Οργανισμού, το 2010 ο Οργανισμός προσέλαβε περισσότερα από 120 άτομα· αναγνωρίζει ιδιαίτερα ότι μεγάλη έμφαση δόθηκε στην πρόσληψη εξειδικευμένου προσωπικού για την ενίσχυση του επιστημονικού δυναμικού του Οργανισμού· σημειώνει επίσης ότι η πρόσληψη μεσαίων και ανώτερων διοικητικών στελεχών είχε επίσης προτεραιότητα, προκειμένου να εξασφαλισθεί η εφαρμογή της νέας οργανωτικής δομής από τον Ιανουάριο του 2011·

               20.

               καλεί τον Οργανισμό να προγραμματίζει καλύτερα τις δραστηριότητες και τα έργα του σε σχέση με τους ανθρώπινους πόρους στο στάδιο της κατάρτισης του ετήσιου προγράμματος εργασίας του· παρατηρεί ιδιαίτερα, σύμφωνα με την ετήσια έκθεση δραστηριοτήτων του Οργανισμού, ότι, λόγω του υψηλού αριθμού προθεσμιών καταχώρισης και του αντικτύπου στις υπηρεσίες ανθρώπινων πόρων, οι δραστηριότητες κατάρτισης δεν είχαν προτεραιότητα και πολλά έργα σε σχέση με τους ανθρώπινους πόρους αναβλήθηκαν ή έτυχαν μικρότερης προσοχής από εκείνη που είχε προβλεφθεί αρχικά·

      Σύγκρουση συμφερόντων

               21.

               διαπιστώνοντας ότι ο Οργανισμός συμμετέχει στη λήψη ιδιαίτερα σημαντικών αποφάσεων για τους καταναλωτές και λαμβάνοντας υπόψη το γεγονός ότι, λόγω της σπουδαιότητάς του για τη βιομηχανία, είναι εκτεθειμένος, αναμένει να λάβει και να συζητήσει τα πορίσματα και τις συστάσεις της ειδικής έκθεσης σχετικά με τις περιπτώσεις σύγκρουσης συμφερόντων που πρόκειται να δημοσιεύσει το Ελεγκτικό Συνέδριο πριν από τα τέλη του Ιουνίου 2012·

               22.

               εκτιμά ότι, μετά την αρχική φάση συγκρότησης και την έμφαση στις διαδικασίες που τη διέκρινε, ο Οργανισμός οφείλει να διασφαλίσει εκείνη την κατανομή του προϋπολογισμού και του προσωπικού του που θα του επιτρέψουν να εκπληρώσει πλήρως τα ουσιαστικά του καθήκοντα, ιδίως όσον αφορά την αξιολόγηση, τους περιορισμούς και την αδειοδότηση·

      Εσωτερικός έλεγχος

               23.

               θεωρεί ότι ο Οργανισμός βελτίωσε τις διοικητικές μεθόδους του (περιλαμβανομένων των δημοσιονομικών κυκλωμάτων) και την επιχειρησιακή ροή της εργασίας με την ανάπτυξη ενός Ολοκληρωμένου Συστήματος Διαχείρισης Ποιότητας (ISO9001)· εκφράζει την ικανοποίησή του εξάλλου για το γεγονός ότι ο Οργανισμός έχει ενσωματώσει την αξιολόγηση κινδύνων στην ιεράρχηση των προτεραιοτήτων του για τους ελέγχους και το ετήσιο πρόγραμμα εργασίας του, και, ενδεχομένως, ως βάση για τη λήψη αποφάσεων· θεωρεί ότι πρόκειται για μια βέλτιστη πρακτική που είναι σκόπιμο να υιοθετήσουν κι άλλοι οργανισμοί·

               24.

               αναγνωρίζει σύμφωνα με τον Οργανισμό ότι η Υπηρεσία Εσωτερικού Ελέγχου ανέλαβε συμβουλευτική δέσμευση σχετικά με «ετοιμότητα για καταχώριση» η οποία εκδόθηκε και διαβιβάσθηκε στον εκτελεστικό διευθυντή του Οργανισμού στις 14 Απριλίου 2010· υπογραμμίζει ότι αυτός ο έλεγχος έχει ως στόχο την αξιολόγηση της ετοιμότητας του Οργανισμού να αντιμετωπίσει τις μελλοντικές προθεσμίες καταχώρισης·

               25.

               επιδοκιμάζει επ’ αυτού την ίδρυση από τον Οργανισμό χωριστής μονάδας καταχώρισης και υποβολής καθώς και ομάδας εργασίας έκτακτης ανάγκης· καλεί παρ’ όλα αυτά τον Οργανισμό να βελτιώσει τη συνέπεια κατά τη διαχείριση των φακέλων· σημειώνει ότι αυτό αποτελεί προϋπόθεση για τις δραστηριότητες καταχώρισης και ότι ο Οργανισμός θα πρέπει να εντείνει τις προσπάθειές του στον τομέα αυτό με τη δημιουργία πρότυπης διεργασίας για την επικαιροποίηση των κανόνων καταχώρισης, και διαύλου πληροφοριών και τεκμηρίωσης των αποφάσεων που λαμβάνονται για την επικαιροποίηση των κανόνων·

               26.

               καλεί επίσης τον Οργανισμό να προετοιμάσει το προσωπικό της μονάδας καταχώρισης για την αύξηση του φόρτου εργασίας σε σχέση με τα σημερινά επίπεδα, μέσω της κατάρτισής τους (και ειδικότερα των μεσαίων διοικητικών στελεχών της μονάδας) και με τη δημιουργία εφεδρικών ομάδων για το προσωπικό κομβικών θέσεων· υπογραμμίζει ότι το έργο της μονάδας καταχώρισης θα πρέπει να επικεντρωθεί στις βασικές δραστηριότητες για τις οποίες απαιτούνται ειδικές γνώσεις σχετικά με την καταχώριση·

               27.

               καλεί τον Οργανισμό να τηρεί μια αυστηρή μεθοδολογία εκ των άνω προς τα κάτω / εκ των κάτω προς τα άνω για την υποβολή στοιχείων και σαφείς κατευθυντήριες αρχές, προκειμένου να προσδιορίσει τους σχετικούς δείκτες και τα εργαλεία που θα χρησιμοποιούνται·

               28.

               αναγνωρίζει σύμφωνα με τον Οργανισμό ότι ο μηχανισμός εσωτερικού ελέγχου διενήργησε δύο εσωτερικούς ελέγχους αξιοπιστίας το 2010: έναν σχετικά με «διεργασία δημιουργίας εφεδρικού προσωπικού» και έναν άλλον σχετικά με «διεργασία τιμολόγησης αμοιβών»·

      Επιδόσεις

               29.

               σημειώνει ότι περί τα τέλη του 2010 εγκρίθηκαν δύο σημαντικές προθεσμίες για το REACH και για τον κανονισμό για την ταξινόμηση, επισήμανση και συσκευασία· χαιρετίζει, κατά συνέπεια, το γεγονός ότι ο Οργανισμός κατάφερε με επιτυχία να χειριστεί την παραλαβή και επεξεργασία 25 000 φακέλων καταχώρισης για 4 300 χημικές ουσίες που είτε χρησιμοποιούνται γενικώς στην Ευρώπη είτε είναι από τις πλέον επικίνδυνες και άνω των τριών εκατομμυρίων κοινοποιήσεων για άνω των 100 000 ουσιών που είναι ταξινομημένες και πρέπει να επισημανθούν για να προστατεύεται ο χρήστης·

               30.

               εκφράζει την ικανοποίησή του για τις πρωτοβουλίες που ανέλαβε ο Οργανισμός προκειμένου να δώσει μεγαλύτερη έμφαση στις ανάγκες του πελάτη και να εδραιώσει τις διαδικασίες καταγραφής αντιδράσεων· εκφράζει ιδιαιτέρως την ευαρέσκειά του διότι ο Οργανισμός έδωσε ιδιαίτερη προσοχή σε επικοινωνιακές δραστηριότητες όπως οι ημερίδες των ενδιαφερόμενων φορέων, οι εκδόσεις και το γραφείο πληροφόρησης και συνδρομής·

               31.

               δηλώνει ικανοποιημένο με την επιτυχή λειτουργία του Οργανισμού όσον αφορά την εφαρμογή της νομοθεσίας της Ένωσης για τα χημικά προϊόντα·

               32.

               παρακολουθεί τις εξελίξεις όσον αφορά τις συμβάσεις για τα συστήματα πληροφορικής ως αποτέλεσμα του υψηλού κόστους αυτών και λόγω των καθυστερήσεων που σημειώθηκαν κατά την περίοδο της συγκρότησης·

      Ρόλος συντονιστή του δικτύου των Οργανισμών

               33.

               συγχαίρει τον Οργανισμό για το αποτελεσματικό του έργο ως συντονιστή του δικτύου οργανισμών κατά τη διάρκεια της διαδικασίας απαλλαγής για το 2010·

               34.

               εφιστά την προσοχή στις συστάσεις που έχει διατυπώσει σε προηγούμενες εκθέσεις απαλλαγής, όπως παρατίθενται στο παράρτημα που επισυνάπτεται στο παρόν ψήφισμα·

               35.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 366 της 15.12.2011, σ. 33.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 250 της 27.9.2011, σ. 150.

      (6)  ΕΕ L 64 της 12.3.2010, σ. 447.

      (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).


Avis juridique important

|

31987D0442

87/442/ΕΟΚ: Απόφαση του Συμβουλίου της 13ης Αυγούστου 1987 για τη σύναψη συμφωνίας υπό μορφή ανταλλαγής επιστολών σχετικά με το καθεστώς αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου που εφαρμόζεται αρχικά για τη χρονική περίοδο από την 1η Αυγούστου μέχρι τις 31 Δεκεμβρίου 1987

Επίσημη Εφημερίδα αριθ. L 232 της 19/08/1987 σ. 0018

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Αυγούστου 1987  για τη σύναψη συμφωνίας υπό μορφή ανταλλαγής επιστολών σχετικά με το καθεστώς αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου που εφαρμόζεται αρχικά για τη χρονική περίοδο από την 1η Αυγούστου μέχρι τις 31 Δεκεμβρίου 1987  (87/442/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3 και το άρθρο 354 παράγραφος 3,  την πρόταση της Επιτροπής,  Εκτιμώντας:  ότι η συμφωνία συνεργασίας για τη θαλάσσια αλιεία μεταξύ του Βασιλείου της Ισπανίας και του Βασιλείου του Μαρόκου υπογράφηκε και άρχισε να ισχύει την 1η Αυγούστου 1983 για μια περίοδο τεσσάρων ετών· ότι η συμφωνία αυτή έληξε στις 31 Ιουλίου 1987·  ότι δυνάμει του άρθρου 167 παράγραφος 3 της πράξης προσχώρησης, το Συμβούλιο θεσπίζει, πριν από τη λήξη των συμφωνιών αλιείας που έχει συνάψει το Βασίλειο της Ισπανίας με τρίτες χώρες, τις διατάξεις που είναι αναγκαίες για τη διατήρηση των αλιευτικών δραστηριοτήτων που προκύπτουν από τις συμφωνίες αυτές·  ότι με την απόφαση 86/641/ΕΟΚ (1), επιτρέπεται στην Πορτογαλική Δημοκρατία να παρατείνει, για την περίοδο από τις 4 Ιανουαρίου 1987 μέχρι τις 3 Ιανουαρίου 1988, τη συμφωνία για τη θαλάσσια αλιεία που έχει συνάψει με το Βασίλειο του Μαρόκου· ότι θα πρέπει να προβλεφθούν πρόσθετες διατάξεις για την εφαρμογή της εν λόγω συμφωνίας·  ότι, αναμένοντας τη σύναψη αλιευτικής συμφωνίας μεταξύ της Ευρωπαϊκής Οικονομικής Κοινότητας και της κυβέρνησης του Βασιλείου του Μαρόκου και για να μη διακοπούν οι αλιευτικές δραστηριότητες των κοινοτικών σκαφών στα ύδατα του Μαρόκου, οι δύο αντιπροσωπείες συμφώνησαν για ένα καθεστώς, εφαρμοζόμενο αρχικά από την 1η Αυγούστου μέχρι τις 31 Δεκεμβρίου 1987, που επιτρέπει τη διατήρηση των αλιευτικών δραστηριοτήτων των ενδιαφερομένων σκαφών·  ότι είναι προς το συμφέρον της Κοινότητας να εγκριθεί η συμφωνία,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών σχετικά με το καθεστώς αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου που εφαρμόζεται αρχικά για τη χρονική περίοδο από την 1η Αυγούστου μέχρι τις 31 Δεκεμβρίου 1987, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Η παρούσα απόφαση εφαρμόζεται από την 1η Αυγούστου 1987.  Βρυξέλλες, 13 Αυγούστου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 376 της 31. 12. 1986, σ. 112.


title: Απόφαση της Εποπτεύουσας Αρχής της ΕΖΕΣ αριθ. 36/17/COL, της 10ης Φεβρουαρίου 2017, όσον αφορά την έλλειψη ουσιαστικής συμμόρφωσης με την πράξη που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] και τους εκτελεστικούς της κανόνες όσον αφορά τα πιστοποιητικά που εκδίδονται από την Αεροπορική Ακαδημία Ελλάδος (Α.ΑΚ.Ε.) και τα πτυχία κατά το μέρος-66 που εκδίδονται βάσει των πιστοποιητικών αυτών [2017/457]

text:
               16.3.2017

               EL

               Επίσημη Εφημερίδα της Ευρωπαϊκής Ένωσης

               L 71/20

         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 36/17/COL
   της 10ης Φεβρουαρίου 2017
   όσον αφορά την έλλειψη ουσιαστικής συμμόρφωσης με την πράξη που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο [κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ, όπως τροποποιήθηκε] και τους εκτελεστικούς της κανόνες όσον αφορά τα πιστοποιητικά που εκδίδονται από την Αεροπορική Ακαδημία Ελλάδος (Α.ΑΚ.Ε.) και τα πτυχία κατά το μέρος-66 που εκδίδονται βάσει των πιστοποιητικών αυτών [2017/457]
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

      Έχοντας υπόψη την πράξη που αναφέρεται στο σημείο 66ιδ του παραρτήματος XIII της συμφωνίας για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»)

         Κανονισμός (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ
          (1), όπως τροποποιήθηκε (εφεξής «η πράξη»),
      όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, και ιδίως το άρθρο 11 παράγραφος 2 της πράξης,

   Έχοντας υπόψη το άρθρο 5 της απόφασης της μόνιμης επιτροπής αριθ. 3/2012/SC, της 26ης Οκτωβρίου 2012, για τον καθορισμό των διαδικασιών που ισχύουν για τις επιτροπές που επικουρούν την Εποπτεύουσα Αρχή της ΕΖΕΣ κατά την εκτέλεση των καθηκόντων της σύμφωνα με το άρθρο 3 του πρωτοκόλλου 1 της συμφωνίας για τη σύσταση Εποπτεύουσας Αρχής και Δικαστηρίου,
   Αφού ζήτησε τη γνώμη της επιτροπής μεταφορών της ΕΖΕΣ,
   Εκτιμώντας τα ακόλουθα:

               (1)

               Τον Φεβρουάριο του 2014 ο Ευρωπαϊκός Οργανισμός Ασφάλειας της Αεροπορίας (εφεξής «ο Οργανισμός») πραγματοποίησε επιθεώρηση τυποποίησης της αξιοπλοΐας (AIR.EL.02.2014) στην ελληνική Υπηρεσία Πολιτικής Αεροπορίας (ΥΠΑ). Κατά τη διάρκεια της επιθεώρησης διαπιστώθηκε περίπτωση μη συμμόρφωσης η οποία δημιουργεί πρόβλημα ασφάλειας εάν δεν διορθωθεί εγκαίρως (εύρημα κλάσης D), σύμφωνα με τον εκτελεστικό κανονισμό (ΕΕ) αριθ. 628/2013 της Επιτροπής (2).

               (2)

               Η περίπτωση μη συμμόρφωσης αφορούσε εικαζόμενη απάτη σε εξετάσεις στον εκπαιδευτικό φορέα συντήρησης κατά το μέρος-147, την Αεροπορική Ακαδημία Ελλάδος (Α.ΑΚ.Ε.), με αριθμό έγκρισης EL.147.0007. Εκφράστηκαν ανησυχίες όσον αφορά την ασφάλεια, λόγω του ενδεχομένου το αρμόδιο για την πιστοποίηση συντήρησης αεροσκαφών προσωπικό να έχει αποκτήσει πτυχίο κατά το μέρος-66 με βάση πιστοποιητικά αναγνώρισης που εξέδωσε η Α.ΑΚ.Ε., βάσει του παραρτήματος III (μέρος-66) του κανονισμού (ΕΕ) αριθ. 1321/2014 της Επιτροπής (3), στο πλαίσιο δραστηριοτήτων για τις οποίες υπάρχουν υπόνοιες απάτης και να ασκεί δικαιώματα όπως η διάθεση αεροσκαφών σε λειτουργία έπειτα από συντήρηση χωρίς να διαθέτει τις απαιτούμενες βασικές γνώσεις για τα αεροσκάφη.

               (3)

               Στις 26 Φεβρουαρίου 2014 η ΥΠΑ ανακάλεσε την έγκριση της Α.ΑΚ.Ε. και ενημέρωσε τις αρμόδιες αρχές όλων των κρατών μελών για το ενδεχόμενο έκδοσης πλαστών πιστοποιητικών αναγνώρισης από την Α.ΑΚ.Ε.

               (4)

               Στις 3 Ιουλίου 2014 ο Οργανισμός και η ΥΠΑ συμφώνησαν σχέδιο διορθωτικών μέτρων, το οποίο περιλαμβάνει μεταξύ άλλων διερευνήσεις σχετικά με πιστοποιητικά αναγνώρισης που έχουν χρησιμοποιηθεί για την έκδοση πτυχίων κατά το μέρος-66 από τις αρμόδιες αρχές κρατών μελών και σχετικά με πιστοποιητικά αναγνώρισης που δεν έχουν χρησιμοποιηθεί για την απόκτηση πτυχίων κατά το μέρος-66.

               (5)

               Στις 9 Δεκεμβρίου 2014 ο Οργανισμός εξέδωσε ενημερωτικό δελτίο ασφάλειας (SIB αριθ. 2014-32) στο οποίο ενημερώνει για το ενδεχόμενο πρόβλημα ασφάλειας που συνδέεται με την εικαζόμενη απάτη σε εξετάσεις στην Α.ΑΚ.Ε. και συνιστά στις αρμόδιες αρχές των κρατών μελών να λάβουν συγκεκριμένα μέτρα ώστε να αντιμετωπιστεί η κατάσταση.

               (6)

               Τον Απρίλιο του 2016 ο Οργανισμός διενήργησε άλλη επιθεώρηση τυποποίησης στην ΥΠΑ. Κατά τη διάρκεια της επιθεώρησης αυτής ο Οργανισμός επανεξέτασε το σχέδιο διορθωτικών μέτρων που είχε συμφωνηθεί και κατέληξε στο συμπέρασμα ότι η ΥΠΑ δεν κατόρθωσε να εφαρμόσει καταλλήλως τα συμφωνηθέντα μέτρα πριν από τις καταληκτικές ημερομηνίες που είχαν οριστεί. Κατά συνέπεια, τον Μάιο του 2016 ο Οργανισμός εξέδωσε συμπληρωματική έκθεση προς την ΥΠΑ, σύμφωνα με το άρθρο 22 παράγραφος 3 του εκτελεστικού κανονισμού (ΕΕ) αριθ. 628/2013.

               (7)

               Δεδομένου ότι η ΥΠΑ δεν προέβη σε επαρκείς διερευνήσεις της Α.ΑΚ.Ε. για τη διαπίστωση της απάτης που εικάζεται ότι διέπραξε ο φορέας αυτός και δεν έχει διερευνήσει πλήρως τα πτυχία κατά το μέρος-66 που έχουν εκδοθεί με βάση τα πιστοποιητικά αναγνώρισης που εξέδωσε η Α.ΑΚ.Ε., το ενδεχόμενο πρόβλημα ασφάλειας παραμένει. Υπάρχουν ανησυχίες όσον αφορά τα πιστοποιητικά αναγνώρισης που εξέδωσε η Α.ΑΚ.Ε. για τις εξετάσεις των βασικών θεωρητικών γνώσεων σε τεχνικές ενότητες (ενότητες 7, 11, 12, 13, 14, 15, 16, 17).

               (8)

               Με βάση τα προαναφερθέντα, ο Οργανισμός συνιστά να παύσει να εφαρμόζεται το άρθρο 11 παράγραφος 1 του κανονισμού (ΕΚ) αριθ. 216/2008 για τα πιστοποιητικά αναγνώρισης εξετάσεων βασικών θεωρητικών γνώσεων σε τεχνικές ενότητες που εξέδωσε η Α.ΑΚ.Ε. και τα πτυχία κατά το μέρος-66 που εξέδωσαν οι αρμόδιες αρχές των κρατών μελών με βάση τα εν λόγω πιστοποιητικά αναγνώρισης. Επιπλέον, οι εν λόγω αρμόδιες αρχές οφείλουν να λάβουν τα αναγκαία διορθωτικά μέτρα και μέτρα διασφάλισης για να αντιμετωπιστεί η διακινδύνευση της ασφάλειας.

               (9)

               Στις 19 Δεκεμβρίου 2016 η Ευρωπαϊκή Επιτροπή αποφάσισε ότι τα πιστοποιητικά αναγνώρισης εξετάσεων βασικών θεωρητικών γνώσεων σε τεχνικές ενότητες που εξέδωσε η Αεροπορική Ακαδημία Ελλάδος (Α.ΑΚ.Ε.) σύμφωνα με το σημείο 147.A.145 στοιχείο α) σημείο 4 και το προσάρτημα III του παραρτήματος IV (μέρος-147) του κανονισμού (ΕΕ) αριθ. 1321/2014, τα οποία προσκομίζει ο αιτών ως δικαιολογητικά για την έκδοση πτυχίου κατά το μέρος-66 από τις αρμόδιες αρχές σύμφωνα με το σημείο 66.B.100 του παραρτήματος III (μέρος-66) του εν λόγω κανονισμού, δεν συμμορφώνονται ουσιαστικά με τον κανονισμό (ΕΚ) αριθ. 216/2008 (4).

               (10)

               Ως αποτέλεσμα των προαναφερομένων, η Ευρωπαϊκή Επιτροπή αποφάσισε επίσης ότι τα πτυχία συντήρησης αεροσκαφών κατά το μέρος-66 εκδοθέντα από τις αρμόδιες αρχές των κρατών μελών της ΕΕ σύμφωνα με το παράρτημα III (μέρος-66) του κανονισμού (ΕΕ) αριθ. 1321/2014 με βάση τα πιστοποιητικά αναγνώρισης εξετάσεων των βασικών θεωρητικών γνώσεων σε τεχνικές ενότητες που εξέδωσε η Α.ΑΚ.Ε. σύμφωνα με το σημείο 147.A.145 στοιχείο α) σημείο 4 και το προσάρτημα III του παραρτήματος IV (μέρος-147) του εν λόγω κανονισμού δεν συμμορφώνονται ουσιαστικά με τον κανονισμό (ΕΚ) αριθ. 216/2008.

               (11)

               Ως εκ τούτου, είναι αναγκαίο να εκδώσει σχετική απόφαση η Εποπτεύουσα Αρχή της ΕΖΕΣ όσον αφορά τα πτυχία συντήρησης αεροσκαφών κατά το μέρος-66 που εκδίδονται από τις αρμόδιες αρχές των κρατών της ΕΖΕΣ, τα δε κράτη μέλη της ΕΖΕΣ να λάβουν διορθωτικά μέτρα ώστε να διασφαλιστεί το απαιτούμενο επίπεδο ασφάλειας υπό τις συνθήκες αυτές.

               (12)

               Σύμφωνα με το άρθρο 11 του κανονισμού (ΕΚ) αριθ. 216/2008, η απόφαση της Εποπτεύουσας Αρχής της ΕΖΕΣ σχετικά με την αναγνώριση των σχετικών πιστοποιητικών και σχετικά με τα διορθωτικά μέτρα και τα μέτρα διασφάλισης που πρέπει να λαμβάνονται από τις αρμόδιες αρχές πρέπει να κοινοποιηθεί σε όλα τα κράτη μέλη της ΕΖΕΣ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   Τα ακόλουθα στοιχεία δεν συμμορφώνονται ουσιαστικά με τον κανονισμό (ΕΚ) αριθ. 216/2008 και τους κανόνες εφαρμογής του:

               τα πτυχία συντήρησης αεροσκαφών κατά το μέρος-66 εκδοθέντα από τις αρμόδιες αρχές σύμφωνα με το παράρτημα III (μέρος-66) του κανονισμού (ΕΕ) αριθ. 1321/2014 με βάση τα πιστοποιητικά αναγνώρισης εξετάσεων των βασικών θεωρητικών γνώσεων σε τεχνικές ενότητες που εξέδωσε η Αεροπορική Ακαδημία Ελλάδος (Α.ΑΚ.Ε.) σύμφωνα με το σημείο 147.A.145 στοιχείο α) σημείο 4 και το προσάρτημα III του παραρτήματος IV (μέρος-147) του εν λόγω κανονισμού.

         Άρθρο 2
   Διορθωτικά μέτρα
   1.   Εντός 3 μηνών από την ημερομηνία κοινοποίησης της παρούσας απόφασης οι αρμόδιες αρχές των κρατών της ΕΖΕΣ που εξέδωσαν πτυχία κατά το μέρος-66 με βάση πιστοποιητικά αναγνώρισης εξετάσεων βασικών θεωρητικών γνώσεων σε τεχνικές ενότητες εκδοθέντα από την Α.ΑΚ.Ε. προβαίνουν σε επανεξέταση κάθε σχετικού πτυχίου κατά το μέρος-66 λαμβάνοντας υπόψη, με την επιφύλαξη της παρούσας απόφασης, τις συστάσεις που περιέχει το ενημερωτικό δελτίο ασφάλειας (SIB) του EASA αριθ. 2014-32, το οποίο εξέδωσε ο Οργανισμός στις 9 Δεκεμβρίου 2014, στην τελευταία αναθεωρημένη έκδοση.
   2.   Μετά την ολοκλήρωση της επανεξέτασης αυτής οι αρμόδιες αρχές των κρατών της ΕΖΕΣ:

               α)

               εφόσον δικαιολογείται με βάση το άρθρο 1, περιορίζουν, αναστέλλουν ή ανακαλούν το πτυχίο κατά το μέρος-66 σύμφωνα με το σημείο 66.B.500 του παραρτήματος III (μέρος-66), ανάλογα με την περίπτωση· και

               β)

               σε κάθε περίπτωση διαβιβάζουν στην Εποπτεύουσα Αρχή της ΕΖΕΣ και στον Οργανισμό τα αποτελέσματα της επανεξέτασης.

         Άρθρο 3
   Έναρξη ισχύος
   Η παρούσα απόφαση απευθύνεται στα κράτη της ΕΖΕΣ και αρχίζει να ισχύει την ημέρα της δημοσίευσής της.

      Βρυξέλλες, 10 Φεβρουαρίου 2017.

            Για την Εποπτεύουσα Αρχή της ΕΖΕΣ

         Helga JÓNSDÓTTIR

            Μέλος του Σώματος

         Carsten ZATSCHLER

            Διευθυντής

      (1)  ΕΕ L 79 της 19.3.2008, σ. 1.

      (2)  Η πράξη η οποία αναφέρεται στο σημείο 66ιζα του παραρτήματος XIII της συμφωνίας για τον ΕΟΧ [εκτελεστικός κανονισμός (ΕΕ) αριθ. 628/2013 της Επιτροπής, της 28ης Ιουνίου 2013, σχετικά με τις μεθόδους εργασίας του Ευρωπαϊκού Οργανισμού Ασφάλειας της Αεροπορίας κατά τη διεξαγωγή επιθεωρήσεων τυποποίησης και την παρακολούθηση της εφαρμογής των κανόνων του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και σχετικά με την κατάργηση του κανονισμού (ΕΚ) αριθ. 736/2006 της Επιτροπής (ΕΕ L 179 της 29.6.2013, σ. 46)].

      (3)  Η πράξη που αναφέρεται στο σημείο 66ιζ του παραρτήματος XIII της συμφωνίας για τον ΕΟΧ [κανονισμός (ΕΕ) αριθ. 1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα αεροσκαφών και αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 362 της 17.12.2014, σ. 1)].

      (4)  Βλέπε απόφαση (ΕΕ) 2016/2357 της Επιτροπής, της 19ης Δεκεμβρίου 2016, σχετικά με την έλλειψη ουσιαστικής συμμόρφωσης με τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και τους κανόνες εφαρμογής του όσον αφορά τα πιστοποιητικά που εκδίδονται από την Αεροπορική Ακαδημία Ελλάδος (Α.ΑΚ.Ε.) και τα πτυχία κατά το Μέρος-66 που εκδίδονται βάσει των πιστοποιητικών αυτών (ΕΕ L 348 της 21.12.2016, σ. 72).


Σημαντική ανακοίνωση νομικού περιεχομένου

|

E2001C1206(03)

Αποφάσεις της Νορβηγίας για τη χορήγηση ή την ανάκληση αδειών εκματάλλευσης, δυνάμει του άρθρου 13 παράγραφος 4 του κανονισμού (ΕΟΚ) αριθ. 2407/92, της 23ης Ιουλίου 1992, περί της εκδόσεως αδειών των αερομεταφορέων

Επίσημη Εφημερίδα αριθ. C 344 της 06/12/2001 σ. 0010 - 0010

Αποφάσεις της Νορβηγίας για τη χορήγηση ή την ανάκληση αδειών εκματάλλευσης, δυνάμει του άρθρου 13 παράγραφος 4 του κανονισμού (ΕΟΚ) αριθ. 2407/92, της 23ης Ιουλίου 1992, περί της εκδόσεως αδειών των αερομεταφορέων(2001/C 344/10)ΝΟΡΒΗΓΙΑΑνάκληση αδείας εκμετάλλευσηςΚατηγορία B: Άδειες λειτουργίας συμπεριλαμβανομένου του περιορισμού του άρθρου 5 παράγραφος 7 στοιχείο α), του κανονισμού αριθ. 2407/92>ΘΕΣΗ ΠΙΝΑΚΑ>


Avis juridique important

|

31986D0036

86/36/ΕΟΚ: Απόφαση της Επιτροπής της 26ης Φεβρουαρίου 1986 για την αποδοχή αναλήψεων υποχρεώσεων που έχουν προταθεί στο πλαίσιο της διαδικασίας αντιντάμπινγκ όσον αφορά τις εισαγωγές στην Ελλάδα ορισμένων κατηγοριών επίπεδου γυαλιού καταγωγής Τουρκίας, Γιουγκοσλαβίας, Ρουμανίας, Βουλγαρίας, Ουγγαρίας και Τσεχοσλοβακίας και για την περάτωση της έρευνας

Επίσημη Εφημερίδα αριθ. L 051 της 28/02/1986 σ. 0073

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Φεβρουαρίου 1986  για την αποδοχή αναλήψεων υποχρεώσεων που έχουν προταθεί στο πλαίσιο της διαδικασίας αντιντάμπινγκ όσον αφορά τις εισαγωγές στην Ελλάδα ορισμένων κατηγοριών επίπεδου γυαλιού καταγωγής Τουρκίας, Γιουγκοσλαβίας, Ρουμανίας, Βουλγαρίας, Ουγγαρίας και Τσεχοσλοβακίας και για την περάτωση της έρευνας  (86/36/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  μετά από διαβούλευση στο πλαίσιο της συμβουλευτικής επιτροπής όπως προβλέπεται από τον προαναφερόμενο κανονισμό,  Εκτιμώντας ότι:  Α. Διαδικασία  (1) Τον Ιανουάριο του 1985, η Επιτροπή έλαβε καταγγελία σύμφωνα με την οποία οι εισαγωγές ορισμένων κατηγοριών επίπεδου γυαλιού καταγωγής Τουρκίας πραγματοποιήθηκαν σε τιμές ντάμπινγκ προκαλώντας έτσι ζημία σε έναν κλάδο της κοινοτικής βιομηχανίας. Η καταγγελία υποβλήθηκε από τη Μόνιμη Επιτροπή των Βιομηχανιών Γυαλιού της ΕΟΚ (CPIV) και από την Ελληνική Ομοσπονδία Γυαλιού, εξ ονόματος του έλληνα παραγωγού, που αντιπροσωπεύει το σύνολο της εθνικής παραγωγής των εν λόγω προϊόντων, δηλαδή την Hellenic Ghemical and Fertilizers Company Ltd, Αθήνα.  (2) Η καταγγελία περιλάμβανε αποδεικτικά στοιχεία για την ύπαρξη πρακτικών ντάμπινγκ και για την πρόκληση σημαντικής ζημίας στην ελληνική βιομηχανία. Τα στοιχεία αυτά θεωρήθηκαν επαρκή για να δικαιολογήσουν την κίνηση διαδικασίας και η Επιτροπή ανήγγειλε, κατά συνέπεια, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2) την κίνηση διαδικασίας αντιντάμπινγκ όσον αφορά τις εισαγωγές στην Ελλάδα ορισμένων κατηγοριών επίπεδου γυαλιού καταγωγής Τουρκίας, και άρχισε την έρευνά της.  Το προϊόν που αφορά η καταγγελία αποτελείται από γυαλί τραβηχτό ή φυσητό με την ονομασία «υαλοπίνακες», ακατέργαστο (έστω και επιστρωμένο από κατασκευής), σε φύλλα σε σχήμα τετράγωνο ή ορθογώνιο με πάχος από 2,5 mm μέχρι 5,5 mm, που υπάγεται στην κλάση ex 70.05 του κοινού δασμολογίου και αντιστοιχεί στους κώδικες ΝΙΜΕΧΕ ex 70.05-61, 70.05-63, 70.05-65 και ex 70.05-69, καθώς και από ορισμένο είδος γυαλιού - με την ονομασία «float»- χυτό ή κυλινδρισμένο και «υαλοπίνακες» (έστω και οπλισμένους ή επιστρωμένους από κατασκευής), απλώς ισοπεδωμένους ή στιλβωμένους στη μία ή στις δύο επιφάνειες, σε πλάκες ή σε φύλλα με σχήμα τετράγωνο ή ορθογώνιο με πάχος από 2,5 mm μέχρι και 5,5 mm που υπάγονται στην κλάση ex 70.06 του κοινού δασμολογίου και αντιστοιχούν στους κώδικες ΝΙΜΕΧΕ ex 70.06-61, 70.06-65, 70.06-71 και 70.06-75.  (3) Η Επιτροπή ενημέρωσε επίσημα για την κίνηση της διαδικασίας τον εξαγωγέα και εισαγωγέα που είναι γνωστό ότι ενδιαφέρονται, τους αντιπροσώπους της χώρας εξαγωγής και τον καταγγέλλοντα, και έδωσε  στα άμεσα ενδιαφερόμενα μέρη τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.  Ο τούρκος εξαγωγέας που είναι γνωστό ότι ενδιαφέρεται, δηλαδή η εταιρεία Cam Pazarlama AS, και ο ενδιαφερόμενος εισαγωγέας, δηλαδή η εταιρεία «Μακεδονική», καθώς και ο καταγγέλων, γνωστοποίησαν γραπτώς τις απόψεις τους και ζήτησαν να γίνουν δεκτοί σε ακρόαση. Επιπλέον, ορισμένα στοιχεία έγιναν γνωστά στην Επιτροπή από μεταποιητές των προϊόντων αυτών.  (4) Τον Ιούνιο του 1985, η Επιτροπή έλαβε από την CPIV και από την Ελληνική Ομοσπονδία Γυαλιού, εξ ονόματος του έλληνα παραγωγού, συμπληρωματική καταγγελία με την οποία ζητείται επέκταση της διαδικασίας στις εισαγωγές των προϊόντων αυτών που κατάγονται από τη Γιουγκοσλαβία, τη Ρουμανία, τη Βουλγαρία, την Ουγγαρία και την Τσεχοσλοβακία.  (5) Η συμπληρωματική αυτή καταγγελία περιλάμβανε αποδεικτικά στοιχεία για την ύπαρξη πρακτικών ντάμπινγκ και για την πρόκληση σημαντικής ζημίας στην ελληνική βιομηχανία. Τα στοιχεία αυτά θεωρήθηκαν επαρκή για να δικαιολογήσουν την κίνηση διαδικασίας, και η Επιτροπή ανήγγειλε, κατά συνέπεια, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (1), την επέκταση της διαδικασίας αντιντάμπινγκ στις εισαγωγές των προϊόντων αυτών καταγωγής Γιουγκοσλαβίας, Ρουμανίας, Βουλγαρίας, Ουγγαρίας και Τσεχοσλοβακίας.  (6) Η Επιτροπή ενημέρωσε επίσημα για την επέκταση της διαδικασίας τους εξαγωγείς και εισαγωγείς που είναι γνωστό ότι ενδιαφέρονται, τους αντιπροσώπους της χώρας εξαγωγής και τον καταγγέλλοντα, και έδωσε στα άμεσα ενδιαφερόμενα μέρη τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.  Οι εξαγωγείς που είναι γνωστό ότι ενδιαφέρονται, δηλαδή οι:  - Jugoslovenska Industrija Ravnog Stakla, Γιουγκοσλαβία,  - Romsit, Βουκουρέστι, Ρουμανία,  - Industrialimport, Σόφια, Βουλγαρία,  - Ferunion, Βουδαπέστη, Ουγγαρία,  - Glassexport, Πράγα, Τσεχοσλοβακία,  καθώς και οι περισσότεροι έλληνες εισαγωγείς, και ιδίως οι:  - Αθανασόπουλος, Αθήνα,  - Ασλανίδης, Αθήνα,  - Hellas Glass, Καρδίτσα,  - Γαρυφάλλου, Καβάλα,  και ο καταγγέλλων γνωστοποίησαν γραπτώς τις απόψεις του και ζήτησαν να γίνουν δεκτοί σε ακρόαση.  (7) Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες με σκοπό την προκαταρκτική διαπίστωση ντάμπινγκ και την ύπαρξη ζημίας, και πραγματοποίησε έρευνα στις εγκαταστάσεις του καταγγέλλοντος παραγωγού, του τούρκου εξαγωγέα, του γιουγκοσλάβου εξαγωγέα και των ακόλουθων ελλήνων εισαγωγέων:  - Μακεδονική, Θεσσαλονίκη,  - Αθανασόπουλος, Αθήνα,  - Ασλανίδης, Αθήνα,  - Hellas Glass, Καρδίτσα,  - Γαρυφάλλου, Καβάλα.  Η Επιτροπή ζήτησε και έλαβε λεπτομερείς γραπτές παρατηρήσεις εκ μέρους του καταγγέλλοντος σχετικά με τη ζημία και τις αιτίες της καθώς και εκ μέρους του συνόλου των εξαγωγέων και των περισσοτέρων ενδιαφερόμενων εισαγωγέων. Οι πληροφορίες που περιείχαν οι παρατηρήσεις αυτές επαληθεύτηκαν από την Επιτροπή στο βαθμό που έκρινε αναγκαίο.  (8) Η έρευνα της Επιτροπής ως προς την ύπαρξη ντάμπινγκ κάλυψε την περίοδο από 1ης Ιανουαρίου 1984 έως 28 Φεβρουαρίου 1985.  Β. Προσδιορισμός του προϊόντος  (9) Τα προϊόντα τα οποία αφορούν οι ισχυρισμοί για την ύπαρξη ντάμπινγκ είναι:  - το διαφανές τραβηχτό γυαλί σε φύλλα με σχήμα τετράγωνο ή ορθογώνιο με πάχος από 2,5 mm μέχρι 5,5 mm,  - το διαφανές χυτό γυαλί που παράγεται με τη μέθοδο της επίπλευσης (που ονομάζεται κοινώς γυαλί «float») σε πλάκες ή σε φύλλα με σχήμα τετράγωνο ή ορθογώνιο με πάχος από 2,5 mm μέχρι 5,5 mm.  Σύμφωνα με την καταγγελία, τα δύο αυτά προϊόντα αποτελούν προϊόντα κατά την έννοια των κανόνων αντιντάμπινγκ.  Τα αποτελέσματα της έρευνας αποδεικνύουν ότι στη συγκεκριμένη περίπτωση τα παραπάνω δεν ισχύουν. Βέβαια, αληθεύει ότι τα δύο προϊόντα, αν και παράγονται με διαφορετικές μεθόδους κατασκευής, χρησιμοποιούν τις ίδιες πρώτες ύλες και η χημική τους σύνθεση είναι βασικά η ίδια. Εξάλλου, τα δύο προϊόντα έχουν το ίδιο σχήμα και κατά κανόνα είναι κομμένα εκ των προτέρων σε τυποποιημένες διαστάσεις με πάχος 2,5 mm μέχρι 5,5 mm. Τέλος, έχουν παρεμφερή χαρακτηριστικά αν τα κοιτάξει κανείς από την προστινή πλευρά.  Ωστόσο, στο τραβηχτό γυαλί, λόγω των διακυμάνσεων που οφείλονται στη μέθοδο κατασκευής, φαίνονται ορισμένα οπτικά σφάλματα αν το κοιτάξει κανείς από την πλαϊνή πλευρά. Επιπλέον, με τη μέθοδο κατασκευής με επίπλευση επιτυγχάνονται φύλλα ή πλάκες με μεγαλύτερες διαστάσεις που μπορούν να χρησιμοποιηθούν μόνο για ορισμένες χρήσεις. Για το λόγο  αυτό, οι περισσότερες σύγχρονες βιομηχανικές αγορές είναι κλειστές για το τραβηχτό γυαλί (διπλά τζάμια, καθρεπτοποιία, τζάμια αυτοκινήτων, γυαλί για ειδικές χρήσεις) και χρησιμοποιούν μόνο γυαλί float.  Φαίνεται λοιπόν ότι τόσο όσον αφορά τα οπτικά χαρακτηριστικά όσο και τις αγορές, το γυαλί float και το τραβηχτό γυαλί δεν αποτελούν ομοειδή προϊόντα κατά την έννοια του άρθρου 2 παράγραφος 12 του κανονισμού (ΕΟΚ) αριθ. 2176/84.  (10) Από την έρευνα προέκυψε, εξάλλου, ότι μέσα στα ανώτατα και κατώτατα όρια του πάχους του γυαλιού που καλύπτει η διαδικασία, τα εν λόγω προϊόντα έχουν το εμπορικό πάχος 3 mm, 4 mm και 5 mm.  Γ. Παραγωγή της Κοινότητας  (11) Ο έλληνας παραγωγός Hellenic Chemical and Fertilizers Company Ltd δεν διαθέτει τη μέθοδο της επίπλευσης και, συνεπώς, παράγει μόνο τραβηχτό γυαλί.  Ως εκ τούτου, το ερώτημα αν η ελληνική βιομηχανία αποτελεί παραγωγή της Κοινότητας κατά την έννοια του άρθρου 4 παράγραφος 5 δεύτερη περίπτωση του κανονισμού (ΕΟΚ) αριθ. 2176/84 τίθεται μόνο για το τραβηχτό γυαλί. Από την έρευνα προέκυψε ότι ο έλληνας παραγωγός πωλεί το σύνολο σχεδόν της παραγωγής του στην ελληνική αγορά και ότι η ζήτηση του τραβηχτού γυαλιού στην αγορά αυτή δεν ικανοποιείται σε ουσιαστικό βαθμό από τους παραγωγούς τραβηχτού γυαλιού που είναι εγκατεστημένοι σε άλλα κράτη της Κοινότητας. Πράγματι, το μερίδιο της περιφερειακής αγοράς τραβηχτού γυαλιού που κατέχουν οι ενδοκοινοτικές εισαγωγές δεν ξεπέρασε ποτέ 0,7 % μετά το 1981.  Υπό τις συνθήκες αυτές, θεωρείται ότι ο καταγγέλλων παραγωγός συνιστά παραγωγή της Κοινότητας για τα εν λόγω προϊόντα τραβηχτού γυαλιού.  Δ. Κανονική αξία  (12) Όσον αφορά τις εισαγωγές καταγωγής Τουρκίας, η κανονική αξία καθορίστηκε με βάση τις συγκρίσιμες τιμές που έχουν πράγματι πληρωθεί ή πρέπει να πληρωθούν κατά τη διάρκεια των συνήθων εμπορικών συναλλαγών για τα ομοειδή προϊόντα που προορίζονται για κατανάλωση στην τουρκική αγορά. Ο υπολογισμός της κανονικής αξίας έγινε με βάση μια μέση σταθμισμένη τιμή.  (13) Όσον αφορά τις εισαγωγές καταγωγής Γιουγκοσλαβίας, η κανονική αξία καθορίστηκε για το γυαλί πάχους 3 mm, 4 mm και 4,5 mm με βάση τις συγκρίσιμες τιμές που έχουν πράγματι πληρωθεί ή πρέπει να πληρωθούν, κατά τη διάρκεια των συνήθων εμπορικών συναλλαγών για τα ομοειδή προϊόντα που προορίζονται για κατανάλωση στην αγορά της Γιουγκοσλαβίας. Ο υπολογισμός της κανονικής αξίας πραγματοποιήθηκε για τα προϊόντα αυτά με βάση μια μέση σταθμισμένη τιμή. Όσον αφορά το τραβηχτό γυαλί πάχους 5 mm για το οποίο δεν πραγματοποιήθηκαν πωλήσεις στη γιουγκοσλαβική αγορά, κατά τον καθορισμό της κανονικής αξίας η Επιτροπή έλαβε υπόψη τη διαφορά των φυσικών χαρακτηριστικών (πρόσθετο πάχος) του προϊόντος αυτού σε σχέση με τα χαρακτηριστικά των προϊόντων που πωλούνται στο εμπόριο στη Γιουγκοσλαβία, με βάση τις τιμές που έχουν πράγματι πληρωθεί ή πρέπει να πληρωθούν στην εγχώρια αγορά για τα προϊόντα αυτά.  (14) Προκειμένου να προσδιορίσει αν οι εισαγωγές καταγωγής Ρουμανίας, Βουλγαρίας, Ουγγαρίας και Τσεχοσλοβακίας αποτέλεσαν αντικείμενο ντάμπινγκ, η Επιτροπή όφειλε να λάβει υπόψη ότι οι χώρες αυτές δεν έχουν οικονομία αγοράς και, επομένως, έπρεπε να προβεί στις διαπιστώσεις της όσον αφορά τις χώρες αυτές με βάση την κανονική αξία σε χώρα με οικονομία αγοράς. Για το σκοπό αυτό, ο καταγγέλλων πρότεινε την εσωτερική αγορά της Τουρκίας, και τούτο είχε σαν αποτέλεσμα οι εξαγωγείς της Βουλγαρίας και Τσεχοσλοβακίας να προβάλουν αντιρρήσεις ως προς την πρόταση αυτή λόγω της μονοπωλιακής διάρθρωσης και της μεγάλης τελωνειακής προστασίας που επικρατούν στην αγορά αυτή. Η Επιτροπή θεώρησε ότι είναι σκόπιμο και εύλογο να καθοριστεί η κανονική αξία με βάση τις τιμές στην εσωτερική αγορά της Γιουγκοσλαβίας και κανένα από τα μέρη δεν πρόβαλε αντιρρήσεις ως προς την επιλογή αυτή.  Ε. Τιμή εξαγωγής  (15) Κατά τον καθορισμό των τιμών εξαγωγής, η Επιτροπή έλαβε υπόψη, τόσο για τις εξαγωγές καταγωγής Τουρκίας και Γιουγκοσλαβίας όσο και για τις εξαγωγές καταγωγής Ρουμανίας, Βουλγαρίας, Ουγγαρίας και Τσεχοσλοβακίας, τις τιμές που έχουν πράγματι πληρωθεί ή πρέπει να πληρωθούν για τα προϊόντα που εξάγονται στην Ελλάδα.  ΣΤ. Σύγκριση  (16) Κατά τη σύγκριση της κανονικής αξίας με τις τιμές «εκ του εργοστασίου» για κάθε ομοειδές προϊόν, η Επιτροπή έλαβε υπόψη τις διαφορές που επιδρούν στη δυνατότητα σύγκρισης των τιμών και προέβη στις κατάλληλες προσαρμογές, όταν τα ενδιαφερόμενα μέρη προσκόμισαν απόδειξη ότι η σχετική αίτηση ήταν δικαιολογημένη (ιδίως έξοδα μεταφοράς, συσκευασίας και όροι πληρωμής). Όλες οι συγκρίσεις έγιναν σε τιμές «εκ του εργοστασίου».  (17) Όσον αφορά τις εισαγωγές καταγωγής Τουρκίας, η Επιτροπή δεν ήταν σε θέση να διακρίνει, με βάση τις πληροφορίες διέθετε, τις διαφορές μεταξύ των χαρακτηριστικών του τραβηχτού γυαλιού που πωλείται στην Τουρκία και των χαρακτηριστικών του τραβηχτού γυαλιού που εξάγεται προς την Ελλάδα, οι οποίες μπορούν να επιδράσουν σημαντικά στις δυνατότητες σύγκρισης των τιμών. Η αιτούμενη αναπροσαρμογή για να ληφθεί υπόψη η διαφορά της προμήθειας που καταβλήθηκε, αφενός, για τις πωλήσεις στην εγχώρια αγορά και, αφετέρου, για τις εξαγωγές της Camm Pazarlama AS, στην μητρική της εταιρεία Turkish Glassworks Inc., δεν έγινε αποδεκτή επειδή δεν στηριζόνταν με αποδεικτικά στοιχεία. Εξάλλου, δεν έγινε αποδεκτή αίτηση αναπροσαρμογής του Τούρκου εξαγωγέα για να ληφθούν υπόψη οι διαφορές του επιπέδου αποθεμάτων, αφενός, για τις πωλήσεις στην εγχώρια αγορά, και αφετέρου, για τις εξαγωγές, που συνεπάγονται, σύμφωνα με τον εξαγωγέα, αύξηση του χρηματοοικοινομικού κόστους για τις εγχώριες πωλήσεις. Πράγματι, οι διαφορές του κόστους, σύμφωνα με τους ισχυρισμούς, οφείλονται κυρίως σε διαφορές του κόστους παραγωγής.  Ζ. Περιθώρια  (18) Από την εξέταση των γεγονότων αποδείχτηκε ότι όλες οι εν λόγω συναλλαγές αποτελούσαν αντικείμενο ντάμπινγκ. Ο υπολογισμός των περιθωρίων ντάμπινγκ που ισοδυναμούσαν με τις διαφορές μεταξύ της κανονικής αξίας, όπως έχει καθοριστεί, και του μέσου όρου των τιμών εξαγωγής προς την Ελλάδα, έδειξε την ύπαρξη πρακτικής ντάμπινγκ όσον αφορά τις εξαγωγές των Cam Pazarlama AS (Τουρκία), Jugoslovenska Industrija Ravnog Stakla (Γιουγκοσλαβία), Romsit (Ρουμανία), Industrialimport (Βουλγαρία), Ferunion (Ουγγαρία) και Glassexport (Τσεχοσλοβακία).  (19) Αυτές οι πρακτικές ντάμπινγκ ήταν λιγότερο ή περισσότερο σημαντικές ανάλογα με το πάχος του τραβηχτού γυαλιού και ανάλογα με τον εξαγωγέα· έτσι, τα μέσα σταθμισμένα περιθώρια ντάμπινγκ αντιστοιχούσαν στις ακόλουθες εκατοστιαίες αναλογίες της τιμής cif «ελεύθερο στα ελληνικά σύνορα», πριν από την επιβολή του δασμού:  - Cam Pazarlama AS: περισσότερο από 100 % για κάθε πάχος γυαλιού,  - Jugoslovenska Industrija Ravnog Stakla: από 35,5 % μέχρι 81 %,  - Romsit: από 43,2 % μέχρι πάνω από 100 %,  - Industrialimport: από 73,9 %, μέχρι πάνω από 100 %,  - Ferunion: από 16,6 % μέχρι 66,9 %,  - Glassexport: από 75,8 % μέχρι περισσότερο από 100 %,  Η. Ζημία  (20) Όσον αφορά τη ζημία που προκλήθηκε στην ελληνική βιομηχανία από τις εισαγωγές που απετέλεσαν αντικείμενο ντάμπινγκ, οι έλεγχοι που πραγματοποίησε η Επιτροπή δείχνουν ότι ο συνολικός όγκος των εισαγωγών τραβηχτού γυαλιού στην Ελλάδα που αποτελούσαν αντικείμενο ντάμπινγκ, αυξήθηκε από 1 199 τόνους το 1981 σε 2 318 τόνους το 1983 και σε 15 183 τόνους το 1984.  Αντίστοιχα, το τμήμα της ελληνικής αγοράς που κατέχουν αυτές οι εισαγωγές αυξήθηκε σημαντικά από 2,8 % το 1981 σε 7,3 % το 1983 και σε 55 % το 1984.  Σχετικά με αυτό πρέπει να τονιστεί ότι η διείσδυση των εισαγωγών τραβηχτού γυαλιού καταγωγής των χωρών που αφορά η διαδικασία είναι αισθητά μικρότερη στην υπόλοιπη Κοινότητα (της τάξης του 25 % το 1984).  (21) Η συστηματική εξέταση των τιμών εξαγωγής του τραβηχτού γυαλιού καταγωγής Τουρκίας, Γιουγκοσλαβίας, Ρουμανίας, Βουλγαρίας, Ουγγαρίας και Τσεχοσλοβακίας έδειξε ότι οι τιμές αυτές ήταν συνεχώς χαμηλότερες από τις τιμές του έλληνα παραγωγού, όπως έχουν καθοριστεί από τις ελληνικές αρχές, καθ' όλη τη διάρκεια της περιόδου που κάλυψε η έρευνα. Η πώληση σε τιμές κατώτερες του κανονικού κυμαίνονται, κατά μέσο όρο, ανάλογα με το πάχος και τους εξαγωγείς, ως εξής:  (%)  1.2 // Cam Pazarlama AS   // από 16,4 μέχρι 29,7   // Jugoslovenska Industrija Ravnog Stakla   // από 24,6 μέχρι 56,7   // Romsit   // από 16,1 μέχρι 30,8   // Industrialimport   // από 39,5 μέχρι 40,2   // Ferunion   // από 11,2 μέχρι 21,2   // Glassexport   // από 28,3 μέχρι 34,0   //    //  (22) Όσον αφορά τις επιπτώσεις στην ελληνική βιομηχανία, η Επιτροπή εξέτασε το αποτέλεσμα του συνόλου των εισαγωγών που αναγνωρίστηκε ότι έχουν αποτελέσει αντικείμενο ντάμπινγκ. Από τις πληροφορίες που επαλήθευσε η Επιτροπή, προκύπτει ότι η παραγωγή τραβηχτού γυαλιού του έλληνα παραγωγού μειώθηκε από 43 706 τόνους το 1981 σε 14 280 τόνους το 1984, δηλαδή σημειώθηκε πτώση κατά 67,3 % που είναι υψηλότερη από το ποσοστό μείωσης της κατανάλωσης στην Ελλάδα κατά την ίδια περίοδο (42 862 τόνοι το 1981, 27 743 τόνοι το 1984, δηλαδή μείωση 35,5 %). Το ποσοστό χρησιμοποίησης του δυναμικού παραγωγής μειώθηκε έτσι από 54,6 % το 1981 σε 15,5 % το 1984. Η επιδείνωση της κατάστασης ανάγκασε τον έλληνα παραγωγό να σταματήσει την εκμετάλλευση του κύριου κλίβανού του στο τέλος του 1983.  Αντίστοιχα με τη σημαντική πτώση των πωλήσεών της (41 372 τόνοι το 1981, 12 373 τόνοι το 1984, δηλαδή μείωση 70 %), η ελληνική βιομηχανία παρουσίασε ισχυρή διόγκωση των αποθεμάτων της (3 033 τόνοι κατά το τέλος του 1981, 8 220 τόνοι στο τέλος του 1984). Το τμήμα της αγοράς που κατείχε, μειώθηκε από 96,5 % το 1981 σε 44,6 % το 1984.  Λόγω της πτώσης της δραστηριότητάς του, ο έλληνας παραγωγός αναγκάστηκε επίσης να μειώσει τον αριθμό των απασχολουμένων ατόμων από 577 το 1981 σε 260 το 1984.  Συνεπώς, η αποδοτικότητα της ελληνικής βιομηχανίας επιδεινώθηκε σημαντικά με αποτέλεσμα να σημειωθούν το 1984 σοβαρές ζημίες.  (23) Η Επιτροπή εξέτασε επίσης τους άλλους παράγοντες που, χωριστά ή σε συνδυασμό, ήταν δυνατό να προκαλέσουν ζημία στον έλληνα παραγωγό.  Εξέτασε ιδίως το αποτέλεσμα των εισαγωγών στην Ελλάδα που δεν αποτέλεσαν, σύμφωνα με τους ισχυρισμούς, αντικείμενο ντάμπινγκ, το επίπεδο της κατανάλωσης τραβηχτού γυαλιού στην Ελλάδα και το ζήτημα της προοδευτικής αντικατάστασης του γυαλιού αυτού από γυαλί float και, τέλος, την επίδραση που είχε στην αποδοτικότητα της καταγγέλλουσας βιομηχανίας ο κρατικός μηχανισμός ελέγχου των τιμών.  - Το 1981, το 1982 και το 1983 δεν έγινε πρακτικά καμία εισαγωγή από χώρες για τις οποίες οι ισχυρισμοί αναφέρουν ότι δεν άσκησαν πρακτική ντάμπινγκ ενώ το 1984, ο όγκος των εισαγωγών αυτών ήταν μόνο 80 τόνοι. Λαμβανομένου υπόψη του γεγονότος ότι οι ενδοκοινοτικές εισαγωγές στην ελληνική αγορά ήταν επίσης ασήμαντες (107 τόνοι το 1984), φαίνεται ότι το σύνολο σχεδόν των εισαγωγών τραβηχτού γυαλιού στην Ελλάδα προέρχεται από τις χώρες τις οποίες αφορά η διαδικασία και αποτελούν, επομένως, αντικείμενο ντάμπινγκ.  - Εξάλλου, η αισθητή μείωση της κατανάλωσης τραβηχτού γυαλιού στην Ελλάδα, που οφείλεται συγχρόνως στη επιβράδυνση της δραστηριότητας στον οικοδομικό τομέα και στην προοδευτική αντικατάσταση του τραβηχτού γυαλιού από το γυαλί float για ορισμένες εφαρμογές, είχε οπωσδήποτε ορισμένες επιπτώσεις στις πωλήσεις του καταγγέλλοντος παραγωγού· ωστόσο, η πτώση των πωλήσεων που υπέστη αυτός ο παραγωγός στην ελληνική αγορά από το 1981 έως το 1984 (λιγότερο από 70 %) υπερβαίνει κατά πολύ την μείωση της ζήτησης (λιγότερο από 35,3 %).  - Τέλος, εξετάζοντας τον αντίκτυπο άλλων παραγόντων εκτός από τις εισαγωγές που έχει διαπιστωθεί ότι αποτελούν αντικείμενο ντάμπινγκ, η Επιτροπή έλαβε υπόψη το γεγονός ότι από το 1983 οι τιμές πώλησης του έλληνα παραγωγού υπόκεινται σε καθεστώς ελέγχου των τιμών από τις ελληνικές αρχές. Στο βαθμό που οι τιμές κόστους του έλληνα παραγωγού ήταν αισθητά υψηλότερες από τις τιμές πώλησης που επιβάλλονται, οι ζημίες που προκαλούνται δεν πρέπει να καταλογίζονται στις εισαγωγές που αποτελούν αντικείμενο ντάμπινγκ. Ως εκ τούτου, για να εξετάσει κατά πόσο οι τιμές με τις οποίες πωλούνται οι εν λόγω εισαγωγές προκαλούν ζημία, η Επιτροπή έλαβε υπόψη μόνο τις διαφορές που υπάρχουν ανάμεσα στις τιμές του έλληνα παραγωγού, όπως καθορίζονται από τις εθνικές αρχές, και στις τιμές πώλησης στην αγορά των εισαγωγών που αποτελούν αντικείμενο ντάμπινγκ.  Η εξέταση αυτών των διαφορών δείχνει ότι η πώληση σε τιμές κατώτερες του κανονικού κυμαίνεται από 11,2 % έως 56,7 %. Έτσι, ανεξάρτητα από τη ζημία που προκαλεί το καθεστώς ελέγχου των τιμών, προκύπτει ότι οι τιμές τω εισαγωγών που έχει διαπιστωθεί ότι αποτελούν αντικείμενο ντάμπινγκ, ήταν αισθητά κατώτερες από τις τιμές του έλληνα παραγωγού, με αποτέλεσμα να μειωθεί σημαντικά η δραστηριότητά του και, συνεπώς, να αυξηθούν οι τιμές κόστους του.  (24) Τα αποτελέσματα της έρευνας δείχνουν, επομένως, ότι ο έλληνας παραγωγός τραβηχτού γυαλιού αντιμετωπίζει σοβαρές δυσκολίες που εν μέρει οφείλονται στη σημαντική αύξηση των εισαγωγών από το 1984. Μεταξύ των παραγόντων που προκάλεσαν ζημία, εκτός από τις εισαγωγές που αποτελούν αντικείμενο ντάμπινγκ, πρέπει να αναφερθούν η αισθητή μείωση της κατανάλωσης τραβηχτού γυαλιού στην Ελλάδα, η προοδευτική αντικατάσταση του τραβηχτού γυαλιού από το γυαλί float -που δεν παράγει η ελληνική βιομηχανία- και το καθεστώς ελέγχου των τιμών.  Ωστόσο, λαμβάνοντας υπόψη τους παράγοντες που προκάλεσαν ζημία και που εξετάζονται στα σημεία 22 και 23, και ότι ιδίως το ποσοστό διείσδυσης των εισαγωγών που αποτελούν αντικείμενο ντάμπινγκ αυξήθηκε αισθητά το 1984, η Επιτροπή είναι πεπεισμένη ότι, με βάση τα αποδεικτικά στοιχεία που διαθέτει, η ζημία που προκάλεσαν κατά την περίοδο που κάλυψε η έρευνα οι εισαγωγές που αποτελούν αντικείμενο ντάμπινγκ, αν εξεταστεί χωριστά, πρέπει να θεωρηθεί σημαντική επειδή επιδείνωσε σημαντικά τις δυσκολίες που αντιμετωπίζει ο έλληνας παραγωγός.  Θ. Το συμφέρον της Κοινότητας  (25) Σ' αυτές τις συνθήκες και λαμβανομένου υπόψη του γεγονότος ότι ο παραγωγός αυτός αντιπροσωπεύει για την Ελλάδα τη μοναδική πηγή ανεφοδιασμού σε τραβηχτό γυαλί, το συμφέρον της Κοινότητας απαιτούν τη θέσπιση μέτρων άμυνας κατά των εισαγωγών που αποτελούν αντικείμενο ντάμπινγκ.  Ι. Ανάληψη υποχρεώσεων  (26) Οι ενδιαφερόμενοι εξαγωγείς και ο καταγγέλλων ενημερώθηκαν σχετικά με τα κυριότερα αποτελέσματα της έρευνας και τους δόθηκε η δυνατότητα να υποβάλουν τις παρατηρήσεις τους. Εξάλλου, επειδή πρόκειται για περιφερειακή περίπτωση, η Επιτροπή, σύμφωνα με το άρθρο 13 παράγραφος 6 του κανονισμού (ΕΟΚ) αριθ. 2176/84, έδωσε τη δυνατότητα στους εξαγωγείς να προτείνουν ανάληψη υποχρεώσεων για την εν λόγω αγορά. Όλοι οι ενδιαφερόμενοι εξαγωγείς πρότειναν αναλήψεις υποχρεώσεων ως προς τις τιμές σχετικά με τις εξαγωγές τους στην ελληνική αγορά.  Οι αναλήψεις υποχρεώσεων έχουν ως στόχο να εξαλείψουν τις διαφορές που υπάρχουν μεταξύ των τιμών των εισαγωγών και των τιμών που καθορίζει η ελληνική κυβέρνηση και, επομένως, να εξαλείψουν τη ζημία που προκάλεσαν οι εισαγωγές που αποτελούν αντικείμενο ντάμπινγκ. Επιπλέον, φαίνεται ότι είναι δυνατό να ελεγχθεί αποτελεσματικά η εφαρμογή αυτών των αναλήψεων υποχρεώσεων.  Σ' αυτές τις συνθήκες, οι αναλήψεις υποχρεώσεων που προτείνονται ως προς τις τιμές, γίνονται αποδεκτές και, επομένως, μπορεί να περατωθεί η διαδικασία χωρίς την επιβολή δασμού αντιντάμπινγκ.  Η συμβουλευτική επιτροπή δεν πρόβαλε αντιρρήσεις ως προς αυτό, ΑΠΟΦΑΣΙΖΕΙ:  Άρθρο 1  Γίνονται αποδεκτές οι αναλήψεις υποχρεώσεων ως προς τις τιμές που πρότειναν οι Cam Pazarlama AS (Τουρκία), Jugoslavenska Industrija Ravnog Stakla (Γιουγκοσλαβία), Romsit (Ρουμανία), Industrialimport (Βουλγαρία), Ferunion (Ουγγαρία) και Glassexport (Τσεχοσλοβακία) κατά την έρευνα αντιντάμπινγκ όσον αφορά τις εισαγωγές στην Ελλάδα ορισμένων κατηγοριών γυαλιού τραβηχτού, ακατέργαστου, σε φύλλα με σχήμα τετράγωνο ή ορθογώνιο, που υπάγεται στην κλάση ex 70.05 του κοινού δασμολογίου, που αντιστοιχεί στους κώδικες ΝΙΜΕΧΕ ex 70.05-61, 70.05-63, 70.05-65 και ex 70.05-69, καταγωγής Τουρκίας, Γιουγκοσλαβίας, Ρουμανίας, Βουλγαρίας, Ουγγαρίας και Τσεχοσλοβακίας.  Άρθρο 2  Περατώνεται η έρευνα που αναφέρεται στο άρθρο 1.  Βρυξέλλες, 26 Φεβρουαρίου 1986.  Για την Επιτροπή  Willy DE CLERQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. C 66 της 14. 3. 1985, σ. 13.  (1) ΕΕ αριθ. C 200 της 8. 8. 1985, σ. 3.


Avis juridique important

|

41992D0374

92/374/ΕΟΚ, Ευρατόμ, ΕΚΑΧ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 24ης Ιουνίου 1992 για το διορισμό δικαστών του Πρωτοδικείου των Ευρωπαϊκών Κοινοτήτων

Επίσημη Εφημερίδα αριθ. L 196 της 15/07/1992 σ. 0035 - 0035 Φινλανδική ειδική έκδοση: Κεφάλαιο 1 τόμος 2 σ. 0171  Σουηδική ειδική έκδοση: Κεφάλαιο 1 τόμος 2 σ. 0171

ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 24ης Ιουνίου 1992  για το διορισμό δικαστών του Πρωτοδικείου των Ευρωπαϊκών Κοινοτήτων  (92/374/ΕΟΚ, Ευρατόμ, ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32δ παράγραφος 3,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 168 Α παράγραφος 3,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α παράγραφος 3,  την απόφαση 88/591/ΕΚΑΧ, ΕΟΚ, Ευρατόμ του Συμβουλίου της 24ης Οκτωβρίου 1988 για την ίδρυση Πρωτοδικείου των Ευρωπαϊκών Κοινοτήτων (1),  Εκτιμώντας:  ότι η θητεία των κ.κ. Jose Luis da Cruz Vilaca, Cornelis Paulus Briet, Koenraad Lenaerts, Romain Schintgen, Bo Vesterdorf και Χρήστου Γ. Γεραρή, δικαστών στο Πρωτοδικείο των Ευρωπαϊκών Κοινοτήτων λήγει στις 31 Αυγούστου 1992, σύμφωνα με το άρθρο 12 της  απόφασης 88/591/ΕΚΑΧ, ΕΟΚ, Ευρατόμ-  ότι πρέπει να γίνει μερική ανανέωση του Πρωτοδικείου για την περίοδο από 1ης Σεπτεμβρίου 1992 έως 31 Αυγούστου 1998, συμπεριλαμβανομένης,  ΑΠΟΦΑΣΙΖΟΥΝ:  Άρθρο μόνο  Διορίζονται μέλη του Πρωτοδικείου των Ευρωπαϊκών Κοινοτήτων για την περίοδο από 1ης Σεπτεμβρίου 1992 έως 31 Αυγούστου 1998, συμπεριλαμβανομένης, οι κ.κ.:  Jose Luis da Cruz Vilaca,  Cornelis Paulus Briet,  Koenraad Lenaerts,  Romain Schintgen,  Bo Vesterdorf,  Ανδρέας Καλογερόπουλος. Βρυξέλλες, 24 Ιουνίου 1992. Ο Πρόεδρος  J.C. PAULOURO das NEVES   (1) ΕΕ αριθ. L 319 της 25. 11. 1988, σ. 1.


Avis juridique important

|

31988D0345

88/345/ΕΟΚ: Απόφαση του Συμβουλίου της 22ας Ιουνίου 1988 για τη συναρμολόγηση της κοινής δήλωσης για τη σύναψη επίσημων σχέσεων ανάμεσα στην Ευρωπαϊκή Οικονομική Κοινότητα και το Συμβούλιο Αμοιβαίας Οικονομικής Βοήθειας

Επίσημη Εφημερίδα αριθ. L 157 της 24/06/1988 σ. 0034 - 0034

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Ιουνίου 1988  για τη συναρμολόγηση της κοινής δήλωσης για τη σύναψη επίσημων σχέσεων ανάμεσα στην Ευρωπαϊκή Οικονομική Κοινότητα και το Συμβούλιο Αμοιβαίας Οικονομικής Βοήθειας  (88/345/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου,  Εκτιμώντας ότι, προκειμένου να επιτευχθούν οι στόχοι της Κοινότητας στον τομέα των εξωτερικών σχέσεων, πρέπει να εγκριθεί η κοινή δήλωση για την σύναψη επίσημων σχέσεων ανάμεσα στην Ευρωπαϊκή Οικονομική Κοινότητα και το Συμβούλιο Αμοιβαίας Οικονομικής Βοήθειας· ότι η συνθήκη δεν έχει προβλέψει τις απαιτούμενες για το σκοπό αυτό εξουσίες, εκτός από εκείνες του άρθρου 235,  ΑΠΟΦΑΣΙΖΕΙ:  Άρθρο 1  Η κοινή δήλωση για τη σύναψη επίσημων σχέσεων ανάμεσα στην Ευρωπαϊκή Οικονομική Κοινότητα και το Συμβούλιο Αμοιβαίας Οικονομικής Βοήθειας εγκρίνεται εξ ονόματος της Κοινότητας.  Το κείμενο της κοινής δήλωσης επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν την κοινή δήλωση εξ ονόματος της Κοινότητας.  Άρθρο 3  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Λουξεμβούργο, 22 Ιουνίου 1988.  Για το Συμβούλιο  Ο Πρόεδρος  M. BANGEMANN


title: Απόφαση 2008/901/ΚΕΠΠΑ του Συμβουλίου, της 2ας Δεκεμβρίου 2008 , σχετικά με αποστολή ανεξάρτητης διεθνούς έρευνας όσον αφορά τη σύγκρουση στη Γεωργία

text:
               3.12.2008

               EL

               Επίσημη Εφημερίδα της Ευρωπαϊκής Ένωσης

               L 323/66

      ΑΠΌΦΑΣΗ 2008/901/ΚΕΠΠΑ ΤΟΥ ΣΥΜΒΟΥΛΊΟΥ

   της 2ας Δεκεμβρίου 2008
   σχετικά με αποστολή ανεξάρτητης διεθνούς έρευνας όσον αφορά τη σύγκρουση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 13 παράγραφος 3 και το άρθρο 23 παράγραφος 1,
   Εκτιμώντας τα ακόλουθα:

               (1)

               Την 1η Σεπτεμβρίου 2008, το Ευρωπαϊκό Συμβούλιο δήλωσε ότι η Ευρωπαϊκή Ένωση είναι έτοιμη να αναλάβει τη δέσμευση να υποστηρίξει κάθε δυνατή προσπάθεια για την ειρηνική και βιώσιμη επίλυση των συγκρούσεων στη Γεωργία και ότι είναι έτοιμη να υποστηρίξει μέτρα εμπιστοσύνης.

               (2)

               Στις 15 Σεπτεμβρίου 2008, το Συμβούλιο υποστήριξε την ιδέα της διεξαγωγής ανεξάρτητης διεθνούς έρευνας όσον αφορά τη σύγκρουση στη Γεωργία.

               (3)

               Θα πρέπει να διορισθεί η κ. Heidi TAGLIAVINI ως αρχηγός της εν λόγω αποστολής έρευνας,

         ΑΠΟΦΑΣΙΖΕΙ:
   Άρθρο 1
   Αρχηγός της αποστολής ανεξάρτητης διεθνούς έρευνας και όροι της εντολής
   1.   Η κ. Heidi TAGLIAVINI διορίζεται αρχηγός της αποστολής ανεξάρτητης διεθνούς έρευνας όσον αφορά τη σύγκρουση στη Γεωργία (στο εξής: «αποστολή έρευνας») για την περίοδο από τη 2α Δεκεμβρίου 2008 έως τις 31 Ιουλίου 2009.
   2.   Στόχος της αποστολής είναι η διεξαγωγή έρευνας ως προς τους λόγους και την εξέλιξη της σύγκρουσης στη Γεωργία, μεταξύ άλλων από απόψεως διεθνούς δικαίου (1), ανθρωπιστικού δικαίου και δικαιωμάτων του ανθρώπου, καθώς και ως προς τις κατηγορίες που διατυπώθηκαν σε αυτό το πλαίσιο (2). Το γεωγραφικό και χρονικό πεδίο της έρευνας θα είναι αρκετά ευρύ ώστε να είναι δυνατό να καθορισθεί το σύνολο των πιθανών αιτίων της σύγκρουσης. Τα αποτελέσματα της έρευνας θα υποβληθούν στα μέρη της σύγκρουσης, καθώς και στο Συμβούλιο, τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) και τον Οργανισμό Ηνωμένων Εθνών (ΟΗΕ), υπό μορφή έκθεσης.
   3.   Η αρχηγός της αποστολής έρευνας είναι υπεύθυνη για την εκτέλεση της αποστολής. Καθορίζει, με πλήρη ανεξαρτησία, τις διαδικασίες και τις μεθόδους εργασίας της αποστολής, καθώς και το περιεχόμενο της έκθεσης που προβλέπεται στην παράγραφο 2.
   Άρθρο 2
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες εκτέλεσης της αποστολής έρευνας ανέρχεται σε 1 600 000 ευρώ για την περίοδο από τη 2α Δεκεμβρίου 2008 έως τις 31 Ιουλίου 2009.
   2.   Οι δαπάνες που χρηματοδοτούνται από το προβλεπόμενο στην παράγραφο 1 ποσό είναι επιλέξιμες από τη 2α Δεκεμβρίου 2008.
   3.   Η διαχείριση των δαπανών πραγματοποιείται σύμφωνα με τους κανόνες και τις διαδικασίες που εφαρμόζονται στον γενικό προϋπολογισμό των Ευρωπαϊκών Κοινοτήτων. Αποτελεί αντικείμενο σύμβασης μεταξύ της αρχηγού της αποστολής έρευνας και της Επιτροπής.
   4.   Η αρχηγός της αποστολής είναι υπόλογη στην Επιτροπή για όλες τις δαπάνες.
   Άρθρο 3
   Σύνθεση της αποστολής έρευνας
   Η σύνθεση της αποστολής έρευνας αποφασίζεται από την αρχηγό της αποστολής. Η αποστολή έρευνας αποτελείται από αναγνωρισμένους εμπειρογνώμονες, κυρίως νομικούς, ιστορικούς, στρατιωτικούς και ειδικούς σε θέματα ανθρωπίνων δικαιωμάτων.
   Άρθρο 4
   Αξιολόγηση
   Η εφαρμογή της παρούσας απόφασης εξετάζεται από το Συμβούλιο πριν από τις 31 Ιουλίου 2009.
   Άρθρο 5
   Έναρξη και λήξη ισχύος
   Η παρούσα απόφαση παράγει αποτελέσματα από την ημέρα της έκδοσής της.
   Λήγει στις 31 Ιουλίου 2009.
   Άρθρο 6
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 2 Δεκεμβρίου 2008.

            Για το Συμβούλιο

            Η Πρόεδρος

         C. LAGARDE

      (1)  Συμπεριλαμβανομένης της τελικής πράξης του Ελσίνκι.

      (2)  Συμπεριλαμβανομένων των κατηγοριών περί εγκλημάτων πολέμου.